Lê Ðức Thọ

Lê Đức Thọ (14. lokakuuta 1911 – 13. lokakuuta 1990) oli vietnamilainen kapinallinen, kenraali ja poliitikko.

Lê Đức Thọ oli perustamassa Indokiinan kommunistipuoluetta 1930. Ranskalaiset siirtomaaisännät vangitsivat hänet yhdeksitoista vuodeksi. Vapauduttuaan 1945 hän nousi Vietnamin vapautusliikkeen Việt Minhin kärkipaikoille. Geneven konferenssin jaettua Vietnamin kahtia 1954 jälkeen hän kuului Pohjois-Vietnamin politbyroohon, ja 1956 hän johti Vietkongin joukkoja Vietnamin sodassa.

Nobel-palkinto

Vuonna 1969 Lê Đức Thọ ja Yhdysvaltain ulkoministeri Henry Kissinger aloittivat rauhanneuvottelut, jotka johtivat neljä vuotta myöhemmin allekirjoitettuun Pariisin rauhansopimukseen. Sopimus johti tulitaukoon Vietnamin sodassa ja Yhdysvaltojen vetäytymiseen Vietnamista. Vuoden 1973 Nobelin rauhanpalkinto myönnettiinkin molemmille pääneuvottelijoille. Lê Đức Thọ kuitenkin kieltäytyi palkinnosta ja muistutti, ettei hänen kotimaassaan ole vielä rauhaa. Tällöin hänestä tuli ensimmäinen ja toistaiseksi ainoa Nobelin rauhanpalkinnosta vapaaehtoisesti kieltäytynyt. Myöskään Kissinger ei vastaanottanut palkintoaan henkilökohtaisesti ja halusi palauttaa sen myöhemmin. Yhdysvaltojen joukot vetäytyivät Vietnamista maaliskuussa 1973. Sodankäynti jatkui silti kiivaana, sillä Etelä- ja Pohjois-Vietnamin joukkojen välisissä yhteenotoissa kuoli keskimäärin 2980 ihmistä kuukaudessa tulitauosta huolimatta. Tulitaukoa seurannut vuosi 1974 oli sodan raskain ihmisuhrien määrässä mitattuna. Sota päättyi 30. huhtikuuta 1975, kun pohjoisvietnamilaiset joukot valtasivat Etelä-Vietnamin pääkaupungin Saigonin.

Lähteet 

Nobelin rauhanpalkinnon saajat
Vietnamilaiset poliitikot
Vietnamilaiset kommunistit
Vietnamilaiset kenraalit
Vuonna 1911 syntyneet
Vuonna 1990 kuolleet